Diari Oficial de la Generalitat Valenciana


Sumari del DOGV 4426, del 27-01-2003 (2003/600)

Informació pública d'homologació modificativa, plans parcials de millora industrial i residencial, programa d'actuació integrada, avantprojecte d'urbanització i estudi d'impacte ambiental, per al desenrotllament de la zona del Castellar.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/600


Organisme emissor
:   Ajuntament d'Alcoi

Tipus de document
:   Anunci

Informació pública d'homologació modificativa, plans parcials de millora industrial i residencial, programa d'actuació integrada, avantprojecte d'urbanització i estudi d'impacte ambiental, per al desenrotllament de la zona del Castellar. [2003/X600]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el Ple d'aquest ajuntament, en la sessió del dia 20 de desembre de 2002, va acordar sotmetre a informació pública, mitjançant edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, per un termini de trenta dies a comptar des de l'última publicació de l'edicte, es documents d'homologació modificativa, plans parcials de millora industrial i residencial, programa d'actuació integrada, avantprojecte de la urbanització i l'estudi d'impacte ambiental, per al desenvolupament de la zona del Castellar, en la Partida de Riquer Alt.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
Durant el període d'informació pública es podran formular les al·legacions que convinguen als drets dels particulars i es podrà consultar el Programa al Departament d'Urbanisme d'aquest ajuntament, de 9 a 14 hores, els dies hàbils d'oficina. Ja que es tracta d'homologació modificativa, l'adjudicació del programa i els seus efectes jurídics queden supeditats a l'aprovació definitiva de l'instrument d'homologació per l'autoritat competent, sense l'acreditació de la qual tindrà caràcter provisional.
  
Trametre un avís d'aquest acord, abans de la seua publicació, als qui consten al Cadastre com a titulars de drets afectats per la tramitació del Programa.